सड़क निर्माण में घटिया सामग्री का विरोध
बहरोड़. जेईएन को घटिया निर्माण दिखाते ग्रामीण।
भास्कर न्यूज | बहरोड़
ग्रामपंचायत गुंती में यूआईटी द्वारा स्वीकृत सीसी सड़क के निर्माण कार्य में ठेकेदार द्वारा घटिया निर्माण को लेकर ग्रामीणों ने विरोध जताते हुए जेईएन को बुलाकर यूआईटी अधिशाषी अभियंता के नाम पत्र देकर मापदंडों के अनुरूप सड़क बनाने चौड़ी करने की मांग की है। अशोक यादव ने बताया कि किशोरी के घर से गादोज की ओर जाने वाले रास्ते पर यूआईटी द्वारा स्वीकृत सीसी सड़क निर्माण चल रहा है, जिसमें ठेकेदार द्वारा घटिया सामग्री का प्रयोग किया जा रहा है जिसको लेकर यूआईटी जेईएन राजेश वर्मा को मौके पर बुलाकर सड़क में घटिया निर्माण सामग्री का उपयोग करने की जानकारी देकर यूआईटी अधिशाषी अभियंता के नाम मापदंडों के अनुरूप सड़क निर्माण करने साइड में नाली निर्माण तथा सड़क को चौड़ी करने की मांग की। इस अवसर पर लालाराम धानक, जगदीश यादव, बाबूलाल, मुकेश, सरजीत यादव, माडू राम, रामनिवास मिस्त्री, पंच मुकेश शर्मा, संदीप, राकेश लीलाराम सहित ग्रामीण मौजूद थे।
hin_Deva hin_Deva bho_Deva hin_Deva